******

**צבא ההגנה לישראל  
פיקוד מרכז**

**לשכת המפקד  
טלפון: 025305960**  
**‏י"א תמוז תשע"ז  
05 ביולי 2017**

**סיכום ממצאי תחקיר לנסיבות נפילת יקירכם בפיגוע קשה בו נהרג לוחם גולני סמל אלחי טהר-לב , זכרו לברכה, בזמן משימת הגנה על טרמפיאדה בציר ראשי סמוך ליישוב עופרה , במרחב בנימין ביום חמישי, י' בניסן ה' תשע"ז  
06 באפריל 2017**[[1]](#footnote-1)

**רקע**

סמל אלחי טהר-לב, בן 20 מיישוב טלמון, שירת בגדוד 13 של חטיבת גולני, אביו של אלחי הוא הרב אוהד טהר-לב, ראש מדרשת לינדנבאום ומרבני בית הלל. אמו אביטל משמשת כפסיכולוגית. אלחי למד בישיבת מקור חיים בגוש עציון, והותיר אחריו שישה אחים. מחלקת החבלה בה שירת אלחי טהר – לב זכרו לברכה, התגייסה לצה"ל בתאריך 25.07.16. המחלקה עברה הכשרה שאורכה כ-7 חודשים ובסיומה בתאריך ה-02.03.17 עלתה לפלוגה המבצעית בגדוד 13 של חטיבת גולני. בין התאריכים ה13-17.03.17 מבצע גדוד 13 אימון לפני תעסוקה לטובת תפיסת אחריות גזרתית במרחב בנימין. כחלק מהאימון מועבר תוכן עיקרון –"מאמ"ץ" (מיקום, אבטחה, מיגון, צפיפות) בהקשר לאיום הדריסה בגזרת יהודה ושומרון. בתאריך ה22.03.17 עולה גדוד 13 של חטיבת גולני לתעסוקה מבצעית בגזרת בנימין. פלוגה מבצעית א' בה שירת אלחי טהר –לב זכרו לברכה, מקבלת אחריות על גזרת יישוב עופרה. לאחר סיום הליך ההכנות יוצאת המחלקה לחופשת התרעננות במשך שבוע ימים. המחלקה חוזרת לפלוגה בתאריך 04.04.17. לקבלת משימות בגזרה המבצעית. לאחר קבלת משימה המחלקה מגיעה למוצב ועוברת תכנים משלימים ממוקדים לגזרה בה הולכת לתפוס אחריות. בשעה 18:00 לאותה יממה הכריזה מחלקת החבלה של פלוגה א' על תפיסת האחריות. בתאריך 05.04.17 נכחו חיילי מחלקת החבלה בתדריך מוצב בראשות מפקד הפלוגה אליעזר מרחביה אשר במהלכו נגע בהתראות בגזרה והדגיש התראת דריסה של פלסטינאי מסלוואד כנגד כוחות צה"ל, תוך כדי העברת דגשים מקצועיים של המפקד הפלוגה לחייליו שוב עלה נושא עקרון –ה"מאמ"ץ".

**יום האירוע**

בבוקר יום האירוע, חמישי 06.04.17, בשעה 06:30, העביר מפקד כיתה חי ממן תדריך לכוח אבטחת הטרמפיאדה לפני יציאתם למשימה בו נגע במיקומי כוחות וחשיבות משימת אבטחת התושבים, בתדריך שוב הועבר דגש על עמידה מאחורי הבטונדות במהלך משימת האבטחה. חי נגע בהיסטוריה גזרתית בטרמפיאדת יישוב עופרה והדגיש את אירוע הדקירה שהיה בעבר בגזרה. בנוסף, מפקד כיתה חידד לכוח את הוראות הפתיחה באש במרחב יהודה ושומרון. בסוף התדריך ביצע מפקד כיתה מסדר ציוד ושילח את הכוחות למשימה.

**מקום האירוע**

גזרת פלוגת עפרה הסמוכה לכפר סילוואד הינה גזרה מורכבת ומאתגרת הכוללת מס' מוקדי חיכוך וביניהם טרמפיאדת עפרה. ההיסטוריה גזרתית מלמדת כי בשנתיים האחרונות בוצעו 2 פיגועים בטרמפיאדה ושניהם בוצעו כנגד הלוחמים שאבטחו אותה - אירוע ירי כנגד לוחמי גדוד שקד, ואירוע דקירה כנגד לוחמי גדוד נצח יהודה, שניהם הסתיימו ללא פגע ללוחמינו. הכפר סילוואד אשר נמצא סמוך למיקום האירוע מורכב מ-3 חמולות עיקריות: חאמד, חמאד, עואד. המחבל הינו מחמולת חאמד, החמולה הדומיננטית והגדולה בכפר אשר ממנה יצאו מס' רב של מפגעים ובניהם המחבל שביצע את הפיגוע הנוכחי.

**תיאור האירוע ונסיבות נפילת יקירכם, סמל אלחי טהר -לב , זכרו לברכה**

**השתלשלות האירוע**

בשעה 07:00, יצא הכוח למשימת טרמפיאדה. הכוח עבר במסלול הקבוע דרך הש"ג האחורי של היישוב עופרה, והמשיך לתוך היישוב עד להגעה לטרמפיאדה. בשעה 07:16, דיווח הכוח 'מוקי' בקשר הפלוגתי. בשעה 07:16, צמד הלוחמים אלחי טהר- לב זכרו לברכה, ורועי ששון התמקמו בטרמפיאדת ביישוב עופרה. במהלך המשימה ,הלוחמים משנים מיקום מספר פעמים, אך רוב הזמן נשארים באותם מקומות, בחלקה הדרומי של הטרמפיאדה. בשעה 09:46, רכב פלס' שמגיע במהירות מכיוון דרום לצפון סוטה מהציר לכיוון הטרמפיאדה בצומת עופרה ועולה על המדרכה במהירות רבה כאשר פוגע בשני הלוחמים. הרכב עובר את המדרכה ומתהפך מאחורי תחנת האוטובוס. בשעה 9:46 הלוחמים מזהים את הפיגוע ורצים אל נקודת האירוע, החייל אורי עודי מגיע ראשון לזירת הפיגוע. אורי חותר למגע לעבר הפיגוע, מגיע אל המחבל שנמצא בתוך הרכב ומבצע נוהל מעצר חשוד שנגמר בירי לאוויר, המחבל מרים את ידיו בעודו יושב ברכב. הלוחמים מבחינים בחייל רועי ששון על האדמה בצד ימין ליד הרכב. רועי בהכרה מלאה. בשעה 9:48 מדווח הסמל חן שניאור על הפיגוע בצומת עופרה לחמ"ל הפלוגתי במוצב . בשעה 9:49 מבחין הסמל חן שניאור באלחי טהר-לב זכרו לברכה שוכב על האדמה מטרים ספורים מהרכב הפוגע. בשעה 09:50, חובר מד"א אמבולנס טיפול נמרץ עופרה לנקודת האירוע ומתחיל בטיפול בפצועים. בשעה 09:51, יוצא חפ"ק סגן מפקד הפלוגה ממוצב עופרה וחובר לנקודת האירוע. בשעה 09:52, חמ"ל הפלוגה מדווח על שני לוחמים פצועים בטרמפיאדה. החמ"ל מקפיץ תאג"ד גדודי בהנחיית סגן מפקד פלוגה. בשעה 09:53, מגיע סגן מפקד הפלוגה לנקודת האירוע, מקבל תמונת מצב מרכז את הלוחמים בנקודה ומבצע מספר פעולות: הצבת חיפויים על המחבל. חבירה לפצועים והעברת תמונת מצב לגבי מצבם. בשלב זה רן, סגן מפקד הפלוגה מדווח על פצוע קל לקראת פינוי ופצוע אנוש מפגיעה רב מערכתית. פינוי הפצועים באופן מהיר ככל האפשר מהנקודה. בידוד המרחב והרחקת כוחות לא רלוונטיים מהנקודה. בשעה 09:58, מגיע ניידת טיפול נמרץ חטיבה לנקודה. בשעה 10:00, תאג"ד הגזרתי מגיע לנקודה. בשעה 10:03, מתחיל פינוי הלוחם רועי ששון באורח לא דחוף לצריפין. בשעה 10:17, המחבל, אשר נפצע קל כתוצאה מהתהפכות הרכב, מתוחקר בנקודה ע"י נציג מתאם קישור והשב"כ. בשעה 10:27 מגיע הפצוע רועי ששון לבית החולים הר הצופים. בשעה 10:48, החל פינוי של אלחי טהר- לב זכרו לברכה ע"ג מד"א לצריפין. בשעה 12:28, בוצעה עלייה על ביתו של המחבל בכפר סילוואד, בנ.צ 713805/3541294.

**ממצאים נוספים**

יש לציין שאלחי טהר-לב זכרו לברכה, ורועי ששון לא נוכחו בתדריך של מפקד הפלוגה עקב תפיסת משימת אבטחת בגבעת עמונה.

בלילה שקדם לאירוע, 06.04.17 בשעה 01:30, בוצע מעצר של מחלקת החוד בפיקוד סגן מפקד הפלוגה רן פרידמן. הכוח חזר לפלוגה בשעה 03:30 לאחר סיום הפעילות. בעקבות ביצוע המעצר נדרשה מחלקת החבלה להחליף את מחלקת החוד במשימות האבטחה.

בלילה שלפני האירוע, המחלקה ביצעה אימון נשק ייעודי ותרגלה התמודדות עם תרחישי דקירה, דריסה, וירי.

המחבל: מאלק אחמד מוסא חאמד, ת.ז 859900672, יליד 94', תושב סילוואד. המחבל רב עם ההורים ו"גנב את הרכב". שני בני כיתה שביצעו פיגועי דריסה נוספים. המחבל מטופל תרופתית.

**הפינוי הרפואי**

צוותי הטיפול הרפואי של גדוד 13, חטיבת בנימין וצוות מגן-דוד אדום הגיעו למקום האירוע במהירות אף על-פי כן, יקירכם, סמל **אלחי טהר-לב, זכרו לברכה**, נמצא במצב קשה מדרדר, בשעה 10:26, ת"כ פעולות מענה רפואי נמרץ אשר לא שינה את מצבו נאלץ פרמדיק מד"א לקבוע את מותו בנקודת האירוע .

**הנסיבות שהביאו למותו של יקירכם, סמל ראשון ינאי ויסמן, זכרו לברכה**

יקירכם, סמל אלחי טהר –לב , זכרו לברכה, נהרג כתוצאה מפגיעת רב-מערכתית קטלנית בראש ובחזה כתוצאה מכך קריסת מערכות ולאחר מס' דק' יקירכם סמל אלחי טהר -לב נמצא ללא רוח חיים בנקודת האירוע ת"כ פינויו לצריפין.

**עיקרי המסקנות, התקלות והשגיאות שהתגלו באירוע בו נפל יקירכם, סמל אלחי טהר –לב, זכרו לברכה**

**מסקנות והלקחים**

ראשית, אירוע מבצעי אשר הסתיים עם תוצאות קטלניות שבו אבדנו לוחם ומחבל יצא ללא פגע. אנו מצפים כי במשימות סדורות ובכלל, בהם היתרון אצל המגן, לתוצאות אחרות. **ביקורות-** יש להקפיד על ביקורות קבועות בעמדות הקצה ע"מ לוודא עמידת הלוחמים ע"פ עקרון ה"מאמ"צ" ודגשי הבטיחות. **תשתית מעצבת מציאות**- דיוק המענה התשתיתי ההנדסי בטרמפיאדות לרמת האיום. **תדריך ותחקיר רמה ממונה**- הקפדה על תדרוך רמה ממונה טרם היציאה למשימה הינה מפתח להבהרת הדגשים וחידוד הערנות בקרב הלוחמים. **הסדרת נושא פיקוד ושליטה במעגלי האירוע**- אל מול המשטרה. בקרה ומעקב על מעבר והימצאות של כלל הלוחמים בתדריכים. **יש לבצע נוהל הקרא בנושא נהלי מיגון** בכל עמדה ועמדה עפ"י הערכת מצב למסגרות הנכנסות לתעסוקה בגזרה.

**עיקרי התקלות**

אזרח שנשען חשוף על הבטונדה בצד הכביש לאורך זמן רב.

**שגיאות**

**מיקום**- הכוח היה ממוקם מאחורי הבטונדות בצורה סבירה ,אך לא מיטבית, הבטונדות הגנו על הכוח בכניסה אנכית לטרמפיאדה ולא כללו את האפשרות של הגעת רכב באותו אופן בו הגיע המחבל אל הטרמפיאדה. **אבטחה**- הכוח היה ממוקם בצמד כך שלוחם מאבטח את חברו לפי הגדרות המשימה, אך בעת האירוע לא היה אבטחה. **מיגון-** הבטונדות באירוע לא שימשו כמיגון ללוחמים בפועל. בנוסף, **הלוחמים היו ללא קרמי** – לא הוגדר בגדוד הצורך בקרמי במשימה הזו. **צפיפות**- הלוחמים עמדו כאשר המרווח ביניהם היה קרוב מאוד ובכך לא מימשו את עקרון הצפיפות במאמ"צ. **הכוח לא תורגל ע"י המפקדים** בשטח- טרם האירוע. **לא בוצע תחקיר רמה ממונה טרם יציאת הכוח למשימה**.

**נקודות לציון**

עיקרון המאמ"ץ (מיקום, אבטחה, מיגון, צפיפות), מודגש באופן קבוע ללוחמים כחלק מתדריכי מוצב ותדריך לפני יציאה למשימה. מענה רפואי מהיר- הגעה של אמבולנס ובו פרמדיק של היישוב עופרה לנקודת האירוע כ-2 דקות בלבד לאחר הפיגוע. הגעה מהירה של כוח הסיור והחפ"ק לנקודה ובידוד המרחב. הגעה מהיר של כוחות פו"ש גדודיים וחטיבתיים.

העלאת מידע התרעתי ברמת החטיבה בכדי לחדד את הקצה המבצעי במרחב. יש לציין כי אין כל קשר בין המחבל שבגינו עלה המידע- לבין המפגע באירוע זה.

**סיכום**

התרשמות מתחקור האירוע ככלל הלוחמים של הפלוגה היו מודעים לאיום הדריסה במרחב הצומת ובכלל וכי המידע והחידודים הנדרשים עברו אליהם. עם זאת יש לשפר את המנגנון לבקרה ומעקב של מעבר כלל הלוחמים את התדריכים השונים ואופן שילוח המשימה. צומת עפרה הינה צומת מרכזית המאופיינת בכמות מרובה של נוער בטרמפיאדה מצב זה מחייב לאכוף את המשמעת המבצעית גם על האזרחים לאור מאפיינים אלו. לאור האיום הוצבו עמודים ובטונדות בסמוך לכל טרמפיאדה בכדי להגדיל את מרחב ההגנה של הצומת ולאפשר לתושבים והלוחמים מיגון. עם זאת ראוי לציין כי באירוע זה כניסת הרכב הדורס הייתה בנתיב צדדי ולא מול פני התחנה ועל כן הבטונדות לא חסמו את הרכב, אך בהחלט עמידה מאחורי העמודים הייתה נותנת מענה מספק להתממשות איום הדריסה. גדוד 13 הינו גדוד משימתי בעל נורמות גבוהות, אשר ימשיך להוביל את חטיבת בנימין במילוי משימתה. ולנו המפקדים ישנה מחויבות לתדרך, לתרגל ולבקר את איכות המשימות בקצה. במשימתו האחרונה פעל סמל אלחי טהר -לב זכרו לברכה, באופן ערכי ומקצועי, כפי שמצופה מלוחם צה"ל. לאחר מותו הועלה אלחי טהר -לב זכרו לברכה, לדרגת סמל כאות הערכה וכבוד של צבא ההגנה לישראל לחייל מעולה, נערץ ומוערך בקרב מפקדיו וחבריו לנשק. אנו משתתפים בצער משפחת טהר-לב על נפילתו של אלחי בעת מילוי משימתו בהגנה על תושבי ארץ בנימין, והעוברים בגזרתה.

**יהי זכרו ברוך!**

1. סיכום זה מתבסס על סיכומי התחקירים שהתקיימו לאורך כל שדרת הפיקוד בצה"ל ושבהם נבחנו כל העדויות והממצאים והובהרו כל הפרטים הקשורים לאירוע; כן מסתמך הסיכום על סיכומי תחקירים מקצועיים של גורמי רפואה ושל גורמים מקצועיים אחרים. [↑](#footnote-ref-1)